Diari Oficial de la Generalitat Valenciana


Sumari del DOGV 2593, del 26-09-1995 (1995/836228)

RESOLUCIÓ de 4 de setembre de 1995, de la Secretaria General de la Conselleria de Cultura, Educació i Ciència, per la qual es fa una redacció nova als apartats tercer i sisé de la Resolució de 25 d'abril de 1995, per la qual es desenrotlla l'Ordre de 21 de novembre de 1994, reguladora dels fitxers automatitzats del departament, amb dades de caràcter personal, corresponents als centres docents no universitaris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2593

Data del DOGV
:   26-09-1995

Secció del DOGV
:   ALTRES DISPOSICIONS

Número del document
:   1995/836228


Data del document
:   04-09-1995

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIó de 4 de setembre de 1995, de la Secretaria General de la Conselleria de Cultura, Educació i Ciència, per la qual es fa una redacció nova als apartats tercer i sisé de la Resolució de 25 d'abril de 1995, per la qual es desenrotlla l'Ordre de 21 de novembre de 1994, reguladora dels fitxers automatitzats del departament, amb dades de caràcter personal, corresponents als centres docents no universitaris.   
Per resolució de 25 d'abril de 1995, de la Secretaria General de la Conselleria d'Educació i Ciència (DOGV del 30 de maig de 1995), es determina, en l'apartat tercer, que els centres que a l'entrada en vigor de l'Ordre de 21 de novembre de 1994 (DOGV del 27 de gener de 1995), disposen de fitxers amb dades de caràcter personal automatitzades amb aplicacions o programes informàtics distints del programa oficial de gestió de centres docents, i que es proposen continuar utilitzant-los transitòriament durant el curs 1995-96, hauran de sol·licitar l'autorització corresponent a la Secretaria General de la Conselleria d'Educació i Ciència abans del 30 de juny de 1995.  
Al mateix temps, l'apartat sisé de la resolució esmentada estableix que correspon a la Secretaria General, amb l'informe tècnic previ favorable de la Direcció General de Règim Econòmic, resoldre les sol·licituds d'autorització de projectes d'automatització.  
Posteriorment, pel Decret 261/1995, de 29 d'agost, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència (DOGV del 30 d'agost de 1995), es fixa l'estructura orgànica i funcional del reglament nou esmentat del Govern Valencià.  
Per altra banda, la proximitat de la data de publicació de la resolució de referència amb la data d'acabament del curs escolar, va determinar, en alguns casos, que les sol·licituds d'autorització no pogueren ser presentades dins el termini establert i se'n fa aconsellable l'ampliació.  
En atenció d'aquests motius i de conformitat amb el que disposen els articles 9 i 10 del Decret 261/1995, de 29 d'agost, del Govern Valencià, i l'apartat vuité de l'Ordre de 21 de novembre de 1994, de la Conselleria d'Educació i Ciència, resolc:  
Primer  
Ampliar el termini de presentació de sol·licituds d'autorització de projectes d'automatització fins al dia 30 de setembre de 1995.  
Segon  
Fer una redacció nova a l'apartat sisé de la resolució esmentada, que queda redactat de la manera següent:  
«La Secretaria General resoldrà la sol·licitud d'autorització del projecte d'automatització en el termini d'un mes, i especificarà en la resolució els aspectes descrits en els apartats b i c del número anterior que, si escau, s'autoritzen.»  
València, 4 de setembre de 1995.- El secretari general: Carlos Alcalde Agesta.